**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP O IMENOVANJU PREDSTAVNIKA USTANOVITELJA V SVET ZAVODA OSNOVNA ŠOLA KOZARA NOVA GORICA**

*PRAVNA PODLAGA:*

* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18),
* 11. člen Odloka o ustanovitvi javnega zavoda Osnovna šola Kozara Nova Gorica (Uradno glasilo, št. 11/97 in Uradni list RS, št. 33/05, 124/08, 53/10, 12/20 in 81/22).

*PREDLAGATELJ:*

Komisija za mandatna vprašanja, volitve in imenovanja

*PRIPRAVLJALEC:*

Občinska uprava

*OBRAZLOŽITEV:*

Svet zavoda Osnovne šole Kozara Nova Gorica je dne 11. 10. 2022 Občini Renče-Vogrsko dostavil obvestilo, da je sedanjemu svetu zavoda potekel mandat. Z ozirom na navedeno je občino zaprosil, naj kot ustanoviteljica Osnovne šole Kozara Nova Gorica imenuje novega predstavnika v svet zavoda.

Na podlagi dodatnih pojasnil ravnatelja javnega zavoda z dne 12. 10. 2022 je sedanjemu svetu zavoda mandat potekel dne 3. 5. 2022.

Imenovanje predstavnikov ustanoviteljev v svet zavoda opredeljuje 11. člen Odloka o ustanovitvi javnega zavoda Osnovna šola Nova Gorica.

*RAZLOGI ZA SPREJETJE:*

Sedanjim članom Sveta zavoda je mandat potekel 3. 5. 2022. Ker je konstitutivna seja novega sveta zavoda predvidena dne 8. 12. 2022, je potrebno čimprej imenovati novega predstavnika Občine Renče-Vogrsko.

*OCENA STANJA:*

Komisija za mandatna vprašanja, volitve in imenovanja (v nadaljevanju: KMVVI) je dne 13. 10. 2022 objavila Povabilo k posredovanju predloga kandidature za predstavnika/co ustanovitelja v Svetu zavoda Osnovna šola Kozara Nova Gorica. KMVVI je na svoji 23. redni seji v postopku imenovanja tega predstavnika ugotovila, da sta na Javno povabilo pravočasno dospeli dve pravilni kandidaturi za imenovanje predstavnika Občine Renče-Vogrsko v svet zavoda Osnovne šole Kozara Nova Gorica, in sicer za g. Mihaela Lebana (predlagatelj g. Mihael Leban) in za ga. Ernesto Dejak Furlan (predlagatelj Lista za vas). Člani KMVVI so na podlagi glasovanja sprejeli sklep, da KMVVI predlaga Občinskemu svetu, naj v Svet zavoda Osnovna šola Kozara Nova Gorica kot predstavnika Občine Renče-Vogrsko imenuje g. Mihaela Lebana.

*CILJI IN NAČELA:*

Občina Renče-Vogrsko bo imela svojega predstavnika v Svetu zavoda Osnovna šola Kozara Nova Gorica, ki bo zastopal interese občine.

*FINANČNE IN DRUGE POSLEDICE:*

Finančnih posledic ni.

Pripravila:

Vladka Gal Janeš

Višja svetovalka za družbene dejavnosti

*Predlog sklepa:*

Na podlagi 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) in 11. člena Odloka o ustanovitvi javnega zavoda Osnovna šola Kozara Nova Gorica (Uradno glasilo, št. 11/97 in Uradni list RS, št. 33/05, 124/08, 53/10, 12/20 in 81/22) je Občinski svet Občine Renče-Vogrsko na \_\_ . dopisni seji v času od \_\_ do \_\_ sprejel naslednji

**SKLEP**

1.

V Svet zavoda Osnovne šole Kozara Nova Gorica se za predstavnika Občine Renče-Vogrsko imenuje g. Mihaela Lebana.

2.

Ta sklep prične veljati takoj.

Številka: \_\_\_\_\_\_\_\_\_\_\_\_

Bukovica, \_\_\_\_\_\_\_\_\_\_\_\_

Tarik Žigon,

Župan